กฎกระทรวง
กฎกระทรวง
ฉบับที่
37 (พ.ศ. 2535)
ออกตามความในพระราชบัญญัติควบคุมอาคาร
พ.ศ.
2522
---------------

 อาศัยอำนาจตามความในมาตรา
5 (3) และมาตรา 8 (10) แห่งพระราชบัญญัติ
ควบคุมอาคาร พ.ศ. 2522
รัฐมนตรีว่าการกระทรวงมหาดไทยโดยคำแนะนำของคณะกรรมการ
ควบคุมอาคารออกกฎกระทรวงไว้ ดังต่อไปนี้
 ข้อ
1 ให้ยกเลิกกฎกระทรวง ฉบับที่ 17
(พ.ศ. 2530) ออกตามความในพระราช
บัญญัติควบคุมอาคาร พ.ศ. 2522
 ข้อ
2 ในกฎกระทรวงนี้
 "บริเวณที่
1" หมายความว่า
 (1)
พื้นที่ในเขตตำบลบางกะเจ้าและตำบลบางกอบัว โดยวัดจากหลักเขตที่ 2 
ริมฝั่งแม่น้ำเจ้าพระยาฝั่งใต้ที่อยู่ห่างจากแนวศูนย์กลางถนนเพชรหึงฟากตะวันออกระยะ
150 เมตร 
ไปทางทิศใต้ขนานกับแนวศูนย์กลางถนนเพชรหึงจนจดจุดที่อยู่ห่างจากทางแยกถนนเพชรหึงบรรจบ
กับซอยบัวผึ้งพัฒนาเป็นระยะ 350 เมตร
จากจุดนี้ไปทางทิศตะวันตกตามแนวตั้งฉากกับแนวขนาน
กับแนวศูนย์กลางถนนเพชรหึงจนจดแนวขนานระยะ 500 เมตร
กับแนวศูนย์กลางถนนเพชรหึง
ฟากตะวันตก
จากจุดนี้ไปทางทิศเหนือตามแนวขนานดังกล่าวจนจดหลักเขตที่ 1 ริมฝั่งแม่น้ำเจ้าพระยา
ฝั่งใต้ จากหลักเขตที่ 1 และหลักเขตที่ 2
ไปทางทิศเหนือตามแนวตั้งฉากกับแนวระหว่างหลักเขตที่ 1 
และหลักเขตที่ 2
จนจดแนวแบ่งเขตจังหวัดสมุทรปราการกับกรุงเทพมหานคร
 (2)
พื้นที่ในเขตตำบลบางกะเจ้าและตำบลบางยอ โดยวัดจากหลักเขตที่ 10 
ริมฝั่งแม่น้ำเจ้าพระยาฝั่งตะวันออกที่อยู่ห่างจากแนวศูนย์กลางคลองบางกะเจ้าฝั่งเหนือระยะ
150 
เมตร ไปทางทิศตะวันออกขนานกับแนวศูนย์กลางคลองบางกะเจ้าจนจดแนวเขตถนนสาธารณะ
ฟากตะวันออก
จากจุดนี้ไปทางทิศเหนือตามแนวเขตถนนสาธารณะฟากตะวันออกจนจดแนวเขต
ถนนบางกะเจ้าฟากใต้
จากจุดนี้ไปทางทิศตะวันออกตามแนวเขตถนนบางกะเจ้าฟากใต้จนจดจุด
ที่อยู่ห่างจากทางแยกถนนสาธารณะบรรจบกับถนนบางกะเจ้าเป็นระยะ
100 เมตร จากจุดนี้ไปทาง
ทิศเหนือตามแนวตั้งฉากกับแนวศูนย์กลางถนนบางกะเจ้าเป็นระยะ
300 เมตร จากจุดนี้ไปทาง
ทิศตะวันออกขนานกับแนวศูนย์กลางถนนบางกะเจ้าจนจดจุดที่อยู่ห่างจากแนวศูนย์กลางถนน
เพชรหึงระยะ 300 เมตร
จากจุดนี้ไปทางทิศใต้ขนานกับแนวศูนย์กลางถนนเพชรหึงจนจดเขตทาง
ถนนเพชรหึงฟากตะวันตกที่จุดห่างจากทางแยกถนนเพชรหึงกับซอยวัดกองแก้วระยะ
150 เมตร 
และไปตามแนวเขตถนนเพชรหึงฟากตะวันตกจนถึงจุดที่อยู่ห่างแนวศูนย์กลางซอยวัดกองแก้วระยะ
200 เมตร
จากจุดนี้ไปทางทิศตะวันตกขนานกับแนวศูนย์กลางซอยวัดกองแก้วจนจดหลักเขตที่ 9 
ริมฝั่งแม่น้ำเจ้าพระยาฝั่งตะวันออก จากหลักเขตที่ 9
และหลักเขตที่ 10 ไปทางทิศตะวันตกตาม
แนวตั้งฉากกับแนวระหว่างหลักเขตที่ 9 และหลักเขตที่ 10
จนจดแนวแบ่งเขตจังหวัดสมุทรปราการ
กับกรุงเทพมหานคร
 (3)
พื้นที่ในเขตตำบลบางกอบัวและตำบลบางน้ำผึ้ง โดยวัดจากหลักเขตที่ 3 
ริมฝั่งแม่น้ำเจ้าพระยาฝั่งตะวันตกไปทางทิศตะวันตกตามแนวริมฝั่งคลองยายเอ็ดฝั่งใต้จนจดแนว
ขนานระยะ 150 เมตร
กับแนวศูนย์กลางซอยวัดบางน้ำผึ้งนอกฟากตะวันตก จากจุดนี้ไปทางทิศใต้
ตามแนวขนานกับซอยวัดบางน้ำผึ้งนอกจนจดจุดที่อยู่ห่างจากแนวกึ่งกลางคลองบางกะเจ้าเป็นระยะ
650 เมตร
จากจุดนี้ไปทางทิศตะวันออกตามแนวตั้งฉากกับแนวขนานกับซอยวัดบางน้ำผึ้งนอก
จนจดหลักเขตที่ 4 ริมฝั่งแม่น้ำเจ้าพระยาฝั่งตะวันตก
จากหลักเขตที่ 3 และหลักเขตที่ 4 ไปทาง
ทิศตะวันออกตามแนวตั้งฉากกับแนวระหว่างหลักเขตที่ 3
และหลักเขตที่ 4 จนจดแนวแบ่งเขต
จังหวัดสมุทรปราการกับกรุงเทพมหานคร
 (4)
พื้นที่ในเขตตำบลบางกอบัวและตำบลบางน้ำผึ้ง โดยทิศเหนือจดแนวขนาน
ระยะ 700 เมตร กับแนวศูนย์กลางซอยสายน้ำผึ้งฟากเหนือ
ทิศตะวันออกจดแนวขนานระยะ 200 
เมตร กับแนวศูนย์กลางซอยวัดบางน้ำผึ้งนอกฟากตะวันตก
ทิศใต้จดแนวขนานระยะ 200 เมตร 
กับแนวศูนย์กลางซอยสายน้ำผึ้งฟากเหนือ
และทิศตะวันตกจดแนวขนานระยะ 250 เมตร กับ
แนวศูนย์กลางถนนเข้าวัดบางน้ำผึ้งในและจดริมฝั่งคลองบางกะเจ้าฝั่งตะวันออกและคลองแพ
ฝั่งตะวันออก
 (5)
พื้นที่ในเขตตำบลยางยอ ตำบลทรงคนอง และตำบลบางกระสอบ โดยวัด
จากหลักเขตที่ 5
ริมฝั่งแม่น้ำเจ้าพระยาฝั่งเหนือที่อยู่ห่างจากแนวกึ่งกลางคลองวัดบางกระสอบ
ระยะ 250 เมตร
ไปทางทิศเหนือขนานกับแนวกึ่งกลางคลองวัดบางกระสอบจนจดแนวเขตซอย
วัดบางกระสอบฟากเหนือ จากจุดนี้ไปตามแนวเขตซอยวัดบางกระสอบฟากเหนือและฟากตะวันตก
จนจดแนวขนานระยะ 100 เมตร
กับแนวศูนย์กลางถนนเพชรหึงฟากตะวันตก จากจุดนี้ไปทางทิศใต้
ตามแนวขนานกับแนวศูนย์กลางถนนเพชรหึงจนจดจุดที่อยู่ห่างจากทางแยกถนนเพชรหึง
กับถนน
เข้าวัดจากแดงเป็นระยะ 400 เมตร
จากจุดนี้ไปทางทิศใต้ตามแนวตั้งฉากกับแนวขนานแนวศูนย์กลาง
ถนนเพชรหึงฟากตะวันตกจนจดแนวขนานระยะ 100 เมตร
กับแนวกึ่งกลางคลองสาธารณะฝั่งตะวันตก 
จนจดหลักเขตที่ 6 ริมฝั่งแม่น้ำเจ้าพระยาฝั่งเหนือ
จากหลักเขตที่ 5 และหลักเขตที่ 6 ไปทางทิศใต้ 
ตามแนวตั้งฉากกับแนวระหว่างหลักเขตที่ 5 และหลักเขตที่ 6
จนจดแนวแบ่งเขตตำบลบางกระสอบ 
กับตำบลสำโรงใต้ และตำบลทรงคนองกับตำบลบางหญ้าแพรก
 (6)
พื้นที่ในเขตตำบลบางยอและตำบลทรงคนอง โดยวัดจากหลักเขตที่ 7 
ริมฝั่งแม่น้ำเจ้าพระยาฝั่งเหนือที่อยู่ห่างจากแนวศูนย์กลางถนนเข้าวัดจากแดงระยะ
300 เมตร 
ไปทางทิศเหนือขนานกับแนวศูนย์กลางถนนเข้าวัดจากแดงจนจดแนวขนานระยะ
300 เมตร กับ
แนวริมฝั่งแม่น้ำเจ้าพระยาฝั่งเหนือ
จากจุดนี้ไปทางทิศตะวันตกตามแนวขนานกับแนวริมฝั่งแม่น้ำ
เจ้าพระยาฝั่งเหนือจนจดแนวเขตถนนเข้าวัดจากแดงฟากตะวันออก
และไปทางทิศเหนือตามแนว
เขตถนนเข้าวัดจากแดงและถนนเพชรหึงฟากตะวันออกจนจดแนวขนานระยะ
200 เมตร กับแนว
ศูนย์กลางถนนเข้าวัดบางขมิ้นฟากตะวันออกจนจดหลักเขตที่ 8
ที่ริมฝั่งแม่น้ำเจ้าพระยาฝั่งตะวันออก 
จากหลักเขตที่ 8
ไปทางทิศตะวันตกจนจดแนวแบ่งเขตจังหวัดสมุทรปราการกับกรุงเทพมหานคร 
จากจุดนี้ไปทางทิศใต้ตามแนวแบ่งเขตจังหวัดสมุทรปราการ
จนจดแนวเขตตำบลทรงคนองด้าน
ตะวันตกและไปตามแนวเขตตำบลทรงคนองด้านตะวันตกและด้านใต้จนจดแนวขนานกับแนว
ศูนย์กลางถนนเข้าวัดจากแดงที่จุดซึ่งอยู่ห่างจากแนวศูนย์กลางถนนเข้าวัดจากแดงเป็นระยะ
300 เมตร 
และจากจุดนี้ไปทางทิศเหนือจนจดหลักเขตที่ 7
 "บริเวณที่
2" หมายความว่า พื้นที่ในท้องที่ตำบลบางกะเจ้า ตำบลบางกอบัว 
ตำบลบางยอ ตำบลบางน้ำผึ้ง ตำบลบางกระสอบ และตำบลทรงคนอง
ยกเว้นพื้นที่ในบริเวณที่ 1
 ทั้งนี้
ตามแผนที่ท้ายกฎกระทรวงนี้
 ข้อ
3
ให้กำหนดพื้นที่ในท้องที่ตำบลบางกะเจ้า ตำบลบางกอบัว ตำบลบางยอ 
ตำบลบางน้ำผึ้ง ตำบลบางกระสอบ และตำบลทรงคนอง อำเภอพระประแดง
จังหวัดสมุทรปราการ 
ภายในบริเวณแนวเขตตามแผนที่ท้ายกฎกระทรวงนี้
เป็นบริเวณห้ามก่อสร้างอาคารชนิดและประเภท
ดังต่อไปนี้
 (ก)
ภายในบริเวณที่ 1 ห้ามมิให้บุคคลใดก่อสร้างอาคาร ดังต่อไปนี้
 (1)
อาคารที่มีความสูงเกิน 15 เมตร
 (2)
คลังสินค้า
 (3)
โรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไป หรือ
ใช้คนงานตั้งแต่สิบคนขึ้นไป
 (4)
ท่าจอดเรือ
 (5)
ห้องแถว ตึกแถว เว้นแต่เป็นการก่อสร้างทดแทนอาคารเดิม โดยมีพื้นที่
ไม่มากกว่าพื้นที่ของอาคารเดิม และมีความสูงไม่เกิน 15 เมตร
 (6)
อาคารที่ใช้สำหรับประกอบกิจการค้าหรือธุรกิจบางส่วนหรือทั้งหมด ซึ่งมี
ระยะห่างจากอาคารข้างเคียงด้านใดด้านหนึ่งน้อยกว่า 4 เมตร
หรือมีความสูงเกิน 15 เมตร หรือ
มีพื้นที่อาคารชั้นล่างเกิน 100 ตารางเมตร
 (ข)
ภายในบริเวณที่ 2 ห้ามมิให้บุคคลใดก่อสร้างอาคารอื่นใด เว้นแต่
 (1)
อาคารที่พักอาศัยประเภทบ้านเดี่ยวที่มีความสูงไม่เกิน 12 เมตร โดยแต่ละหลัง
ตั้งห่างกันไม่น้อยกว่า 4 เมตร
และห่างเขตที่ดินผู้อื่นไม่น้อยกว่า 2 เมตร
 (2)
เขื่อน ทางหรือท่อระบายน้ำ รั้ว กำแพง ประตู และสะพานที่ไม่ได้สร้างลงสู่
แม่น้ำเจ้าพระยา
 การวัดความสูงให้วัดจากระดับพื้นดินถึงส่วนที่สูงที่สุดของอาคาร
 ข้อ
4 ภายในบริเวณพื้นที่ที่กำหนดตามข้อ 3 ห้ามมิให้บุคคลใดก่อสร้างอาคารใด ๆ 
ซึ่ง
 (1)
มีระยะห่างจากศูนย์กลางถนนเพชรหึง-บางกอบัว น้อยกว่า 12 เมตร
 (2)
มีระยะห่างจากศูนย์กลางถนนสาธารณะเฉพาะในท้องที่ตำบลทรงคนอง
น้อยกว่า 6 เมตร
 (3)
มีระยะห่างจากศูนย์กลางถนนสาธารณะเฉพาะในท้องที่ตำบลบางกะเจ้า 
ตำบลบางกอบัว ตำบลบางยอ ตำบลบางน้ำผึ้ง และตำบลบางกระสอบ
น้อยกว่า 8 เมตร
 (4)
มีระยะห่างจากริมคู คลอง หรือลำกระโดงสาธารณะ น้อยกว่า 6 เมตร
 (5)
มีที่ว่างโดยรอบอาคารน้อยกว่าร้อยละ 75 ของที่ดินแปลงนั้น
 ทั้งนี้
เว้นแต่เขื่อน ทางหรือท่อระบายน้ำ รั้ว กำแพง ประตู และสะพานที่ไม่ได้
สร้างลงสู่แม่น้ำเจ้าพระยา
 ข้อ
5 ภายในบริเวณพื้นที่ที่กำหนดตามข้อ 3
ห้ามมิให้บุคคลใดดัดแปลงหรือ
เปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
3 
และข้อ 4
 ข้อ
6 อาคารที่มีอยู่แล้วในพื้นที่ที่กำหนดตามข้อ 3 ก่อนหรือในวันที่กฎกระทรวงนี้
ใช้บังคับ
ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคาร
ดังกล่าวให้ เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
3 และข้อ 4
 ข้อ
7 อาคารที่ได้รับใบอนุญาตหรือได้รับใบรับแจ้งการก่อสร้าง ดัดแปลง หรือเ
ปลี่ยนการใช้ตามกฎหมายว่าด้วยการควบคุมอาคาร
หรือที่ได้รับอนุญาตตามกฎหมายเฉพาะว่าด้วย
กิจการนั้นก่อนวันที่กฎกระทรวงนี้ใช้บังคับ และยังก่อสร้าง
ดัดแปลง หรือเปลี่ยนการใช้ไม่แล้วเสร็จ 
ให้ได้รับการยกเว้นไม่ต้องปฏิบัติตามกฎกระทรวงนี้
แต่จะขอเปลี่ยนแปลงการอนุญาตหรือการแจ้ง
ให้เป็นการขัดต่อกฎกระทรวงนี้ไม่ได้

 ให้ไว้
ณ วันที่ 9 กันยายน พ.ศ. 2535
 
พลตำรวจเอก เภา สารสิน
 รัฐมนตรีว่าการกระทรวงมหาดไทย

+----------------------------------------------------------------------------------------------------------------+
หมายเหตุ :-
เหตุผลในการประกาศใช้กฎกระทรวงฉบับนี้ คือ เนื่องจากปัจจุบันท้องที่ตำบล
บางกะเจ้า ตำบลบางกอบัว ตำบลบางยอ ตำบลบางน้ำผึ้ง
ตำบลบางกระสอบ และตำบลทรงคนอง 
อำเภอพระประแดง จังหวัดสมุทรปราการ
มีการเปลี่ยนแปลงเกี่ยวกับสภาพการก่อสร้างและการใช้
อาคารไปจากเดิมอย่างรวดเร็ว
สมควรปรับปรุงมาตรการเกี่ยวกับการควบคุมการก่อสร้าง ดัดแปลง 
หรือการใช้อาคารในบริเวณดังกล่าวตามที่ได้กำหนดโดยกฎกระทรวง
ฉบับที่ 17 (พ.ศ. 2530) ออกตาม
ความในพระราชบัญญัติควบคุมอาคาร พ.ศ. 2522
ซึ่งใช้บังคับในท้องที่ดังกล่าวให้เหมาะสมยิ่งขึ้น 
ทั้งนี้
เพื่อประโยชน์ในด้านการรักษาคุณภาพสิ่งแวดล้อมและการควบคุมความหนาแน่นของอาคาร 
จึงจำเป็นต้องออกกฎกระทรวงนี้

[รก.2535/97/7 - 19/09/2535]